
Uznesenie Okresný súd Stará Ľubovňa v rodinnoprávnej veci starostlivosti súdu o maloleté dieťa: A. B., nar. XX.XX.XXXX, trvale bytom B. XXX/XX, C. D., t.č. E. XX, F. F., zastúpená kolíznym opatrovníkom: Úrad práce, sociálnych vecí a rodiny Stará Ľubovňa, Farbiarska 57, 064 01 Stará Ľubovňa, dieťa rodičov, otec: G. H., nar. XX.XX.XXXX, trvale bytom G. XXXX/XX, XXX XX C. D., matka: neb. I. B., nar. XX.XX.XXXX, zomrela XX.XX.XXXX, naposledy bytom B. XXX/XX, XXX XX C. D., za účasti osoby, ktorej bolo dieťa zverené do náhradnej osobnej starostlivosti: J. K. B., nar. XX.XX.XXXX, trvale bytom B. XXX/XX, XXX XX C. D., t.č. E. XX, F. F., v konaní o zrušenie neodkladného opatrenia takto rozhodol: I. Súd r u š í neodkladné opatrenie nariadené Okresným súdom v Starej Ľubovni sp. zn. 2P/6/2024 zo dňa 29.01.2024, ktoré nadobudlo právoplatnosť dňa 29.02.2024. II. Žiaden z účastníkov nemá nárok na náhradu trov konania. odôvodnenie: 1. Uznesením sp. zn. 2P/16/2024 zo dňa 20.05.2024 súd začal konanie z úradnej povinnosti o zrušenie neodkladného opatrenia sp. zn. 2P/6/2024 zo dňa 29.02.2024, ktorým bolo nariadené Centru pre deti a rodiny Spišská Belá odovzdať mal. A. do starostlivosti jej tety J. K. B.. 2. Uznesením sp. zn. 2P/52/2024 zo dňa 22.05.2024 súd ustanovil mal. dieťaťu kolízneho opatrovníka Úrad práce sociálnych vecí a rodiny v Starej Ľubovni. 3. Z pripojeného súdneho spisu sp. zn. 2P/16/2024 týkajúceho sa starostlivosti súdu o mal. A. B. vyplýva, že rozsudkom č.k. 2P/16/2024-53 zo dňa 09.04.2024, ktorý nadobudol právoplatnosť dňa 07.05.2024 súd zveril mal. A. B. do starostlivosti jej tety J. K. B., ktorej vymedzil rozsah práv a povinnosti tak, že je povinná vykonávať náhradnú osobnú starostlivosť o maloleté dieťa v rovnakom rozsahu, v akom ju vykonávajú rodičia, právo zastupovať maloleté dieťa a spravovať jeho majetok má iba v bežných veciach. Súčasne zaviazal otca dieťaťa povinnosťou platiť výživné v sume 170 eur mesačne na účet Úradu práce, sociálnych vecí a rodiny Stará Ľubovňa a vyslovil, že žiaden z účastníkov nemá nárok na náhradu trov konania. 4. Podľa § 363 zákona č. 161/2015 Z.z. Civilný mimosporový poriadok (ďalej len C.m.p.) súd môže aj bez návrhu zrušiť nariadené neodkladné opatrenie, ak sa zmenia pomery alebo ak odpadli dôvody, pre ktoré bolo nariadené. 5. Podľa § 367 ods. 7 C.m.p. súd zruší neodkladné opatrenie, ak sa zmenia pomery alebo ak odpadli dôvody, pre ktoré bolo nariadené. 6. Podľa § 367 ods. 8 C.m.p. o návrhu na zrušenie neodkladného opatrenia rozhodne súd do desiatich dní od jeho doručenia.
7. Vzhľadom na vyššie uvedené skutočnosti má súd za to, že v danom prípade už pominuli dôvody, pre ktoré bolo nariadené Centru pre deti a rodiny Spišská Belá odovzdať mal. A. do dočasnej starostlivosti jej tety J. K. B.. Právoplatným rozsudkom č.k. 2P/16/2024-53 zo dňa 09.04.2024 bola mal. A. zverená do náhradnej osobnej starostlivosti tety J. K. B., ktorej bol vymedzený rozsah práv a povinností tak, že je povinná vykonávať náhradnú osobnú starostlivosť o maloleté dieťa v rovnakom rozsahu, v akom ju vykonávajú rodičia, právo zastupovať maloleté dieťa a spravovať jeho majetok má iba v bežných veciach. Z uvedených dôvodov súd nariadené neodkladné opatrenie zrušil, tak ako je to uvedené vo výrokovej časti tohto uznesenia. 8. O trovách konania súd rozhodol v súlade s ustanovením § 52 C.m.p. podľa ktorého žiaden z účastníkov nemá nárok na náhradu trov konania, ak tento zákon neustanovuje inak. Poučenie: Proti tomuto uzneseniu je prípustné odvolanie, ktoré sa podáva do 15 dní od doručenia uznesenia na súde, proti rozhodnutiu ktorého smeruje. V odvolaní sa má popri všeobecných náležitostiach (§127 C.s.p.) uviesť, proti ktorému rozhodnutiu smeruje, v akom rozsahu sa napáda, z akých dôvodov sa rozhodnite považuje za nesprávne (odvolacie dôvody) a čoho sa odvolateľ domáha (odvolací návrh).

